Diari Oficial de la Generalitat Valenciana


Sumari del DOGV 4010, del 30-05-2001 (2001/4998)

ORDRE de 4 de maig de 2001, de la Conselleria de Cultura i Educació, per la qual es convoca concurs públic per a la concessió d'ajudes a la realització d'actuacions arqueològiques i paleontològiques ordinàries a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4998


Data del document
:   04-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * administració local
    * suport econòmic
    * arqueologia
    * ajuda pública

ORDRE de 4 de maig de 2001, de la Conselleria de Cultura i Educació, per la qual es convoca concurs públic per a la concessió d'ajudes a la realització d'actuacions arqueològiques i paleontològiques ordinàries a la Comunitat Valenciana. [2001/X4998]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, establix en l'article 31.5 la competència exclusiva de la Generalitat Valenciana en matèria de patrimoni històric, artístic, monumental, arquitectònic, arqueològic i científic, sense perjuí del que disposa el número vint-i-huit de l'apartat 1, de l'article 149 de la Constitució Espanyola. Estes funcions van ser assignades a la Conselleria de Cultura, Educació i Ciència, pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries
  
D'altra banda, en exercici de la competència en esta matèria, s'ha promulgat la Llei del Patrimoni Cultural Valencià, Llei 4/1998, d'11 de juny, de la Generalitat Valenciana, que conté el marc legal de protecció d'este patrimoni.
  
Com a resposta a la riquesa arqueològica de la nostra Comunitat, així com a la tradició investigadora en este àmbit i a fi d'obtindre òptims resultats en el coneixement i la conservació del patrimoni arqueològic, fent ús de les facultats conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió d'ajudes per a la realització d'activitats arqueològiques i paleontològiques ordinàries i s'aproven les bases i el model d'instància pel qual es regix esta convocatòria, que figuren com a annexos I i II a la present ordre.
  
Segon
  
Estes ajudes seran finançades a càrrec de la línia T1617000 del programa 458.10 del pressupost de la Generalitat Valenciana per a 2001, per una quantia màxima de 05.811.792 PTA (120.202,43 euros).
  
DISPOSICIONS FINALS
  
Primera
  
Es delega en la directora general de Patrimoni Artístic la facultat de resoldre la concessió d'estes ajudes i de dictar les resolucions necessàries per al desenrotllament i l'execució de la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Aquesta ordre, podrà ser recorreguda potestativament en reposició, o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes comptador des de l'endemà de la seua publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua publicació.
  
València, 4 d'abril de 2001
  
El conseller de Cultura i Educació,
  
MANUEL TARANCÓN FANDÓS
  
ANNEX I
  
Bases del concurs públic per a la concessió d'ajudes per a la realització d'activitats arqueològiques i paleontològiques ordinàries a la Comunitat Valenciana.
  
Primera. Objecte
  
L'objecte d'estes ajudes és finançar les activitats arqueològiques i paleontològiques ordinàries de la Comunitat Valenciana propostes per institucions i investigadors. Les activitats que podran ser objecte d'ajuda són les actuacions arqueològiques i paleontològiques.
  
Segona. Participants
  
Poden optar a estes ajudes:
  
Les corporacions locals que compten amb personal tècnic adequat i les persones físiques o jurídiques amb titulació adequada, que no gaudisquen d'ajudes finançades a càrrec del mateix programa del pressupost de la Generalitat Valenciana per a 2001.
  
Tercera. Formalització de sol·licituds
  
1. Les sol·licituds, que es formularan segons el model que figura en l'annex II, es dirigiran a la Conselleria de Cultura i Educació, Direcció General de Patrimoni Artístic, i hauran d'incloure:
  
· Acreditar que es troben al corrent de les seues obligacions tributàries davant l'administració Tributària Estatal i l'administració Tributària de la Comunitat Autònoma Valenciana i davant de la Seguretat Social, en les termes que establix l'Ordre de 30 de maig de 1996, de la Conselleria d'Economia i Hisenda (DOGV núm. 2.775). S'eximixen d'este requisit:
  
· - Les corporacions locals així com els ens i empreses als quals es referix l'article 5 del text refós de la Llei d'Hisenda Pública de la Generalitat Valenciana.
  
2. Les sol·licituds hauran de presentar-se en el Registre General d'esta Conselleria, a les direccions territorials de Cultura i Educació o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. El termini per a la presentació de sol·licituds serà de 20 dies hàbils comptats a partir de l'endemà de la publicació d'esta ordre en el Diari Oficial de la Generalitat Valenciana.
  
4. Conforme a allò que s'ha establit en l'article 71 de la Llei 30/1992, de 26 de novembre, modificada per Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, si la sol·licitud no reunira els requisits i documents que s'assenyalen en esta base, es requerirà l'interessat perquè en el termini de deu dies esmene la falta, o perquè adjunte els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes previstos en l'article 42 de la mencionada llei.
  
Quarta. Criteris de prioritat
  
Les ajudes es concediran d'acord amb els criteris següents:
  
a) Valor científic.
  
b) Aportació innovadora al coneixement científic.
  
c) Possible rendibilitat i difusió social.
  
Quinta. Resolució d'esta convocatòria
  
1. Per a la valoració i selecció de les sol·licituds es constituirà una comissió avaluadora formada per, la cap d'Àrea de Patrimoni Artístic, el cap del Servei de Patrimoni Arqueològic, Etnològic i Històric i tres tècnics designats per la directora general de Patrimoni Artístic. Actuarà com a presidenta la cap d'Àrea de Patrimoni Artístic i com a secretari, un tècnic del Servei de Patrimoni Arqueològic, Etnològic i Històric.
  
2. La comissió avaluadora elevarà proposta a la directora general de Patrimoni Artístic, qui resoldrà per delegació del conseller de Cultura i Educació. La resolució serà publicada en el Diari Oficial de la Generalitat Valenciana.
  
3. La no resolució en el termini previst per a resoldre, que serà de tres mesos, produirà efectes jurídics desestimatoris.
  
Sexta. Modificació de la resolució de concessió
  
Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les ajudes en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
Setena. Obligacions dels beneficiaris
  
1. Tots els beneficiaris d'estes ajudes queden obligats a:
  
a) Realitzar l'activitat que fonamenta la concessió, així com a complir les obligacions previstes en la Llei del Patrimoni Cultural Valencià, Llei 4/1998, d'11 de juny, de la Generalitat Valenciana, i en l'Ordre de 31 de juliol de 1987, de la Conselleria de Cultura, Educació i Ciència, per la qual es regula la realització d'activitats arqueològiques a la Comunitat Valenciana.
  
b) Acreditar davant de la Conselleria de Cultura i Educació la realització de l'activitat, així com el compliment dels requisits i les condicions que determinen la concessió de l'ajuda.
  
c) Sotmetre's a les actuacions de control financer que corresponen a la Intervenció General, en relació amb l'ajuda concedida.
  
d) Comunicar a la Conselleria de Cultura i Educació l'obtenció d'ajudes per a la mateixa finalitat, procedents de qualssevol administracions o ens públics.
  
e) Justificar la realització de l'activitat en un termini comprés entre la data de notificació de la concessió de la subvenció i el dia 31 d'octubre de 2001 (ambdós inclosos), la documentació següent:
  
- Document comptable de reconeixement de l'obligació o copia degudament legalitzada si es organisme públic i factura per la resta de beneficiaris, que justifique les despeses realitzades per a dur a terme l'activitat per un import igual o superior al de la quantia de l'ajuda concedida.
  
- Informe preliminar a què fa referència l'article 15 de l'Ordre de 31 de juliol de 1987.
  
Octava. Pagament de les ajudes
  
1. El pagament de l'ajuda concedida es farà efectiu després de l'aportació per part del seu beneficiari de la documentació a què es referix la base setena, apartat e).
  
Novena. Reintegrament de quantitats percebudes
  
Procedirà el reintegrament de les quantitats percebudes i l'exigència de l'interès de demora des del moment del pagament de l'ajuda en els següents casos:
  
a) Incompliment de l'obligació de justificació.
  
b) Obtindre l'ajuda sense reunir les condicions requerides per a això.
  
c) Incompliment de la finalitat per a la qual l'ajuda va ser concedida.
  
d) Incompliment de les obligacions imposades als beneficiaris amb motiu de la concessió de l'ajuda.
  
Igualment, en el supòsit contemplat en el paràgraf segon de la base sexta, quan l'ajuda principal siga de la Generalitat Valenciana procedirà fer el reintegrament de l'excés obtingut sobre el cost de l'activitat desenrotllada.
  
ANNEX II
  
Model de sol·licitud d'ajuda per a la realització d'activitats arqueològiques o paleontològiques ordinàries.
  
01. Nom del projecte.
  
02. Denominació del jaciment.
  
03. Denominació de l'àrea d'actuació.
  
04. Municipi/s i comarca
  
05. Dades del sol·licitant.
  
1r Cognom 2n Cognom Nom
  
NIF Adreça
  
CP Província Telèfon
  
06. Dades bancàries del sol·licitant.
  
Assenyaleu si actua en nom propi o en representació d'una persona jurídica:
  
- En nom propi
  
- En representació de ......
  
07. Dades del director/s de l'actuació.
  
1r Cognom 2n Cognom Nom
  
NIF Adreça
  
CP Província Telèfon
  
08. Dades de l'equip investigador (Indicant titulació acadèmica)
  
09. Tipus d'intervenció (excavació, prospecció, planimetries, estudis documentals, etc...)
  
010. Nre. de campanyes realitzades
  
011. Descripció i delimitació de l'àrea d'actuació
  
012. Motivació de l'actuació.
  
013. Antecedents històrics i arqueològics del jaciment i el seu entorn.
  
014. Metodologia a utilitzar.
  
015. Pla de treball, especificant la utilització de mitjans tècnics i humans.
  
016. Dates previstes d'execució.
  
017. Normes de seguretat i higiene al treball.
  
018. Documentació gràfica
  
· Plànol de situació.
  
· Plànol de la zona a intervindre.
  
· Fotografia de l'estat actual.
  
019. Mesures de protecció i consolidació que es prendran una volta finalitzada l'actuació.
  
020. Proposta de difusió.
  
021. Pressupost total de l'activitat segons conceptes.
  
022. Altres ajudes concedides destinades a este projecte d'investigació.
  
023. Autorització del propietari.
  
SOL·LICITE
  
Segons la normativa vigent, participar en el concurs públic per a la concessió d'ajudes per a la realització d'activitats arqueològiques o paleontològiques ordinàries.
  
(lloc, data i firma)